ଭୁବନେଶ୍ୱର, ନଭେମ୍ବର ୧୧ (ଲୋକାଲ ୱାୟାର): କିଟ୍ ବିଶ୍ୱବିଦ୍ୟାଳୟ, ଡବଲ ଫ୍ରାଙ୍କୋ-ଜର୍ମାନ ମାଷ୍ଟର୍ସ ପ୍ରୋଗ୍ରାମ ଅଫ ନ୍ୟାସନାଲ ସ୍କୁଲ ଅଫ ଆର୍କିଟେକ୍ଚର ଅଫ ଷ୍ଟ୍ରାସବର୍ଗ (ଇଏନଏସଏଏସ), କାର୍ଲସରୁ ଇନଷ୍ଟିଚ୍ୟୁଟ ଅଫ ଟେକ୍ନୋଲୋଜି ଓ କମଲ ରହେଜା ବିଦ୍ୟାନିଧି ଇନଷ୍ଟିଚ୍ୟୁଟ ଅଫ ଆର୍କିଟେକଚର (କେଆରଭିଆଇଏ), ମୁମ୍ବାଇର ଛାତ୍ରଛାତ୍ରୀ ଭୁବନେଶ୍ୱରରେ ଐତିହ୍ୟ ପଦଯାତ୍ରା କରିଛନ୍ତି ।
ଐତିହ୍ୟବାହୀ ଓ ପ୍ରଯୁକ୍ତି ସମୃଦ୍ଧ ଭୁବନେଶ୍ୱର ମଧ୍ୟରେ ସନ୍ତୁଳନ ରକ୍ଷା ପାଇଁ କି ପଦକ୍ଷେପ ନେବା ଉଚିତ ସେ ସମ୍ପର୍କରେ ଗବେଷଣା କରୁଥିବା ଏହି ୨୫ ଜଣିଆ ଦଳ ଭୁବନେଶ୍ୱରରେ ଆୟୋଜିତ ଏକ ମତ ବିନିମୟ କର୍ମଶାଳାରେ ଯୋଗ ଦେଇଥିଲେ ।
ଫ୍ରାନ୍ସର ଏମାନୁଏଲ ରୋମବାକ୍ ଖଣ୍ଡଗିରି, ଉଦୟଗିରିର ଗୁମ୍ଫା ଭାସ୍କର୍ଯ୍ୟ ଓ ପୁରୁଣା ଭୁବନେଶ୍ୱରରେ ଥିବା ମନ୍ଦିରଗୁଡ଼ିକର କଳାଭାସ୍କର୍ଯ୍ୟ ଦେଖି ଅଭିଭୂତ ହୋଇଥିଲେ । ଓଡ଼ଶାର ପ୍ରାଚୀନ ଶୈଳୀ, ପ୍ରଥା ଓ ମନ୍ଦିର ଭାସ୍କର୍ଯ୍ୟ ପରମ୍ପରା ଦେଖି ଆମେ ବିସ୍ମିତ ବୋଲି ସେ କହିଛନ୍ତି ।
ଏହି ଐତିହ୍ୟବାହୀ ସ୍ମାରକ ଭୁବନେଶ୍ୱରକୁ ଏକ ସୁନ୍ଦର ପରିଚୟ ପ୍ରଦାନ କରୁଛନ୍ତି ଓ ପଦଯାତ୍ରା ବେଳେ ଆମେ ଗାଇଡଙ୍କ ଠାରୁ ସହର ସମ୍ପର୍କରେ ଅନେକ କିଛି ଜାଣିଲୁ ।
ପାପୁଆ ନ୍ୟୁ ଗିନିର କାରେନ କହିଛନ୍ତି, ଏହି ପଦଯାତ୍ରା ମୋର ସବୁଦିନେ ମନେ ରହିବ । ଆମେ ଏଠାକାର ଲୋକ, ଗୋଷ୍ଠୀ, ପରମ୍ପରା ଓ ଓଡିଶାର ସଂସ୍କୃତି ସମ୍ପର୍କରେ ଜାଣିପାରିଲୁ । ଭୁବନେଶ୍ୱର ଇତିହାସକୁ ପ୍ରାଚୀନ ଓ ଆଧୁନିକ ଦୁଇଟି ପର୍ଯ୍ୟାୟରେ ଅବଲୋକନ କରା ଯାଇପାରିବ ।
ପ୍ରାଚୀନ ଭୁବନେଶ୍ୱରର ଇତିହାସ ୩ ହଜାର ବର୍ଷରୁ ଅଧିକ ପୁରୁଣା କଳିଙ୍ଗ ସାମ୍ରାଜ୍ୟର ସମକାଳୀନ ହୋଇଥିବା ବେଳେ ଆଧୁନିକ ଭୁବନେଶ୍ୱରର ଅଭ୍ୟୁଦୟ ୧୯୪୮ରୁ ହୋଇଥିଲା ।
ଉଲ୍ଲେଖଯୋଗ୍ୟ, ଜର୍ମାନ ସ୍ଥପତି ଅଟୋ ଏଚ କୋନିସବର୍ଗର ୧୯୪୬ରେ ଆଧୁନିକ ଭୁବନେଶ୍ୱରର ନକ୍ସା ଓ ଯୋଜନା ପ୍ରସ୍ତୁତ କରିଥିଲେ । ରାଜ୍ୟର ପ୍ରଶାସନିକ ମୁଖ୍ୟାଳୟ ଭାବେ ପ୍ରଶସ୍ତ ରାସ୍ତା, ଅନେକ ବଗିଚା ଓ ପାର୍କର ବ୍ୟବସ୍ଥା ରହିଥିଲା । ମନ୍ଦିର ନଗରୀ ଭାବେ ପରିଚିତ ଭୁବନେଶ୍ୱରରେ ଅନେକ ପ୍ରାଚୀନ ବାଲିପଥର ନିର୍ମିତ ମନ୍ଦିର, ପ୍ରାଚୀନ ପୋଖରୀ ଓ ଜଳାଶୟ ରହିଛି । ଯାହା ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ୧୫ ଶହ ଖ୍ରୀଷ୍ଟାବ୍ଦ ପ୍ରାୟ ୨ ହଜାରରୁ ଅଧିକ ବର୍ଷ ପୁରୁଣା କଳିଙ୍ଗ ସ୍ଥାପତ୍ୟର ନମୂନା ।
ଭୁବନେଶ୍ୱରର ଜାଜ୍ୱଲ୍ୟମାନ ଐତିହ୍ୟ ସହ ଆଗନ୍ତୁକମାନଙ୍କୁ ପରିଚିତ କରାଇବାକୁ ଜଳାଶୟ, ପ୍ରାକୃତିକ ସ୍ଥାନ, ଗଳିକନ୍ଦି ଓ ମନ୍ଦିର ଦେଇ ଏକାମ୍ର ପଦଯାତ୍ରା ଆୟୋଜିତ ହୁଏ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
